આબાદીની આ અસમાન તેમજ અનિયંત્રિત વૃદ્ધ ભારતના વિકાસના માર્ગમાં સૌથી મોટો અવરોધ છે. સતત પ્રયાસો છતાં પણ માનવવિકાસ સૂચકાંકમાં આપણો દેશ શ્રીલંકા અને માલદીવ જેવા ટચૂકડા દેશોથી પણ નીચે ૧૩૧મા સ્થાને છે. વિકસતી અર્થવ્યવસ્થાને મામલે આપણે ૭૪ દેશોમાં છેક ૬૨મા સ્થાને છીએ. સ્વાસ્થ્ય સૂચકાંક બાબતે ૧૯૫ દેશોમાં ૧૫૪મા સ્થાને અને શિક્ષણમાં આપણે ૧૪૫ દેશોમાં છેક ૯૨મા સ્થાન પર એટલે કે નેપાલ અને યુગાંડા જેવા દેશોથી પણ પાછળ છીએ. આજે દેશમાં જે ભ્રષ્ટાચાર, બેરોજગારી, આર્થિક વિષમતા, અશિક્ષા, કુપોષણે વિકરાળ રૂપ લીધું છે તે તમામની પાછળ આપણા દેશનો વસતી-વિસ્ફોટ છે.